CELEX: 42019D0163
Language: et
Date: 2019-02-01 00:00:00
Title: Liikmesriikide valitsuste esindajate otsus (EL, Euratom) 2019/163, 1. veebruar 2019, millega nimetatakse ametisse Üldkohtu kohtunikud

4.2.2019   
               
               
                  ET
               
               
                  Euroopa Liidu Teataja
               
               
                  L 32/5
               
            
         LIIKMESRIIKIDE VALITSUSTE ESINDAJATE OTSUS (EL, Euratom) 2019/163,
         1. veebruar 2019,
         millega nimetatakse ametisse Üldkohtu kohtunikud
         EUROOPA LIIDU LIIKMESRIIKIDE VALITSUSTE ESINDAJAD,
         võttes arvesse Euroopa Liidu lepingut, eriti selle artiklit 19,
         võttes arvesse Euroopa Liidu toimimise lepingut, eriti selle artikleid 254 ja 255,
         võttes arvesse Euroopa Aatomienergiaühenduse asutamislepingut, eriti selle artikli 106a lõiget 1,
         ning arvestades järgmist:
         
                     (1)
                  
                  
                     Üldkohtu 23 kohtuniku ametiaeg lõppeb 31. augustil 2019. Uued kohtunikud tuleks nimetada ametisse ajavahemikuks 1. septembrist 2019 kuni 31. augustini 2025.
                  
               
                     (2)
                  
                  
                     On esitatud ettepanek nimetada uueks ametiajaks tagasi Stéphane GERVASONI, Mariyana KANCHEVA, Alexander KORNEZOV, Ulf ÖBERG, Inga REINE ja Fredrik SCHALIN.
                  
               
                     (3)
                  
                  
                     Euroopa Liidu Kohtu põhikirja käsitleva protokolli nr 3, mida on muudetud Euroopa Parlamendi ja nõukogu määrusega (EL, Euratom) 2015/2422, (1) artikli 48 kohaselt koosneb Üldkohus alates 1. septembrist 2019 kahest kohtunikust igast liikmesriigist. Nimetatud määruse artikli 2 punktis c määratakse alates 1. septembrist 2019 ametisse nimetatava üheksa täiendava kohtuniku ametiaja kestus kindlaks nii, et ametiaja lõpp langeks kokku Üldkohtus 1. septembril 2022 ja 1. septembril 2025 toimuvate osaliste väljavahetamistega.
                  
               
                     (4)
                  
                  
                     Üldkohtu täiendavate kohtunike ametikohtadele on esitatud Mirela STANCU ja Laurent TRUCHOT' kandidatuurid.
                  
               
                     (5)
                  
                  
                     Euroopa Liidu toimimise lepingu artikliga 255 loodud komitee on esitanud arvamuse Stéphane GERVASONI, Mariyana KANCHEVA, Alexander KORNEZOVi, Ulf ÖBERGi, Inga REINE, Fredrik SCHALINi, Mirela STANCU ja Laurent TRUCHOT' sobivuse kohta Üldkohtu kohtuniku ametikohale,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Üldkohtu kohtunikeks nimetatakse ajavahemikuks 1. septembrist 2019 kuni 31. augustini 2025 järgmised isikud:
               
                           —
                        
                        
                           Stéphane GERVASONI,
                        
                     
                           —
                        
                        
                           Mariyana KANCHEVA,
                        
                     
                           —
                        
                        
                           Alexander KORNEZOV,
                        
                     
                           —
                        
                        
                           Ulf ÖBERG,
                        
                     
                           —
                        
                        
                           Inga REINE,
                        
                     
                           —
                        
                        
                           Fredrik SCHALIN,
                        
                     
                           —
                        
                        
                           Laurent TRUCHOT.
                        
                     
            
               2.   Mirela STANCU nimetatakse Üldkohtu kohtunikuks ajavahemikuks 1. septembrist 2019 kuni 31. augustini 2022.
            
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 1. veebruar 2019
            
               
                  Eesistuja
               
               L. ODOBESCU
            
         
         
            (1)  Euroopa Parlamendi ja nõukogu 16. detsembri 2015. aasta määrus (EL, Euratom) 2015/2422, millega muudetakse protokolli nr 3 Euroopa Liidu Kohtu põhikirja kohta (ELT L 341, 24.12.2015, lk 14).